text: Bombetrussel i Flensborg aflyst 
  19 december 2018 kl. 15.51
  Landsretsbygningen i Flensborg blev i dag evakueret på grund af en bombetrussel. 
  Opdateret den 19. december 2018 klokken 20:58
  Landsretten i Flensborg blev onsdag ryddet på grund af en bombetrussel. Politiet spærrede de omkringliggende gader Reepschlägerbahn, Südergraben og Friedrichstrasse af. Syv bombehunde undersøgte hele bygningen. Cirka 25 indsatsfolk var til stede.
  Undersøgelserne gik i gang klokken 15:50 og sluttede 20:50. Der blev ikke fundet nogen farlige eller mistænkelige genstande.
  Ifølge Flensborg Avis er det fjerde gang på tre dage, at landsretterne i Slesvig-Holsten har modtaget bombetrusler. Sidst gik det ud over landsretten i Lübeck, og landsretten i Itzehoe modtog mandag morgen en bombetrussel. Tirsdag var det i Kiel.
  Avisen skriver, at politiet efterforsker, om der er sammenhæng mellem bombetruslerne.
  
  